

Kommune

Rutine for evaluering av drift, roller og ansvar for elektroniske medisindispensere 
1. Formål
Sikre at elektroniske medisindispensere brukes på en forsvarlig, effektiv og pasientsentrert måte, og at tiltaket evalueres systematisk for å opprettholde pasientsikkerhet og kvalitet i tjenesten.

2. Evalueringens innhold
Evalueringen skal omfatte følgende:
· Egnethetsvurdering: Har pasienten fortsatt behov og funksjonsevne til å bruke dispenseren?
· Brukeropplevelse: Opplever pasienten trygghet, mestring og tilfredshet?
· Teknisk funksjon: Har dispenseren fungert som den skal? Har det vært feil eller varsler?
· Opplæring og støtte: Har pasient og eventuelle pårørende fått tilstrekkelig opplæring?
· Dokumentasjon: Er tiltaket dokumentert i journal med vurderinger og hendelser?
· Varslingsrutiner: Har helsepersonell fulgt opp varsler om uteblitt medisinering?

3. Frekvens for evaluering
· Ved oppstart: Innen 2 uker etter at dispenseren er tatt i bruk.
· Regelmessig evaluering: Hver 3. måned. Her deltar avdelingsleder, ass avd.leder, superbruker, tjenestekontor og ansvarlig for velferdsteknologi
· Ved endringer: Ved endring i pasientens helsetilstand, flytting, eller ved tekniske problemer.






4. Ansvarsfordeling
	Rolle
	Ansvar

	Ansvarlig for velferdsteknologi
	Overordnet ansvar for rutiner, risikovurdering og kvalitetsforbedring. Lager og oversikt over dispensere.

	Tildelingskontor
	Vurdering av egnethet ved oppstart og ved endringer.

	Hjemmesykepleien
	Daglig oppfølging, opplæring, dokumentasjon og varsling.

	Pasient og pårørende
	Medvirkning, varsling ved feil, tilbakemelding om bruk.



5. Dokumentasjon og rapportering
· Evalueringer skal dokumenteres i pasientjournal.
· Avvik og hendelser skal rapporteres i avvikssystemet.
· Det skal rapportere bruk og utbredelse til Helsedirektoratet via IPLOS.




